Mademoiselle Rose
Eugène Delacroix. Fotografía de Félix Nadar

**Ferdinand Victor Eugène Delacroix**, nado o 26 de abril 1798 e morto o 13 de agosto de 1863, foi un pintor francés, o máis importante dos pintores románticos.

Traxectoria
-----------

### Familia

Eugène foi o cuarto e último fillo do matrimonio formado polo político Charles-François Delacroix (1741-1805), ministro de exteriores do Directorio, e de Victoire Oeben (1758-1814), que pertencía a unha familia de ebanistas, artesáns e debuxantes.

Ao morrer o seu pai, en 1805, sendo nese momento prefecto de Xironda, Eugène trasládase coa súa familia a París. a un apartamento da súa irmá máis vella Henriette e de Raymond de Verninac. Ao ano seguinte inscríbese no Liceo Imperial (actual Liceo Louis-le-Grand) onde recibe unha boa educación. As súas lecturas son clásicas: Horacio, Virxilio, pero tamén Racine, Corneille e Voltaire. Aprende grego e latín. Os numerosos debuxos e bosquexos escritos nos seus cadernos xa dan fe dos seus dons artísticos. Coñeceu aos seus primeiros confidentes no Lycée Impérial: Jean-Baptiste Pierret (1795-1854), Louis (1790-1865) e Félix (1796-1842) Guillemardet e Achille Piron (1798-1865). Compartiron a súa vida bohemia e permaneceron fieis a el ata o final da súa vida.

### Estudos e formación

Aos 18 anos ingresou na escola superior de belas artes, no estudo de P. Guérin, onde Théodore Géricault e Gros foron os seus mestres. Visita frecuentemente o Louvre, estudando e copiando aos grandes pintores que admira: Rubens, Velázquez, Rembrandt, Paolo Veronese, e debátese entre a tradición e o clasicismo e o desexo de achar, tralas aparencias, a realidade. O pintor paisaxista Bonington ensinoulle a pintar a natureza. Raymond Soulier iniciouno na acuarela.

O artista frecuenta os salóns literarios onde coñece a Stendhal, Mérimée, Victor Hugo, Alexandre Dumas, Baudelaire. Melómano apaixonado, relaciónase con Paganini, e Frédéric Chopin, e outros, dos que fai os seus retratos. Delacroix prefire a amizade de músicos, escritores e poetas á dos pintores da súa época.

En 1822, Delacroix expón, por primeira vez, *Dante e Virxilio nos infernos*, unha obra chea de forza, dunha composición ambiciosa e cores moi traballadas: a luz deslízase sobre as musculaturas inchadas, un incendio consome unha cidade (en segundo plano), as capas ondean ao vento. A fantasía, o macabro e o erotismo mistúranse. Dous anos máis tarde pinta *As matanzas de Quíos*, unha obra enérxica e cun colorido moito máis vivo. Ambos cadros concretizan a súa ambivalencia interior que se debate entre o romanticismo e o clasicismo, entre deseño e cor, polémica interna que o acompañará durante toda a súa vida.

En 1827 expón *A morte de Sardanápalo*, un cadro no que fai gala dunha das súas máis espléndidas combinacións de cor, e cun trazado cheo de vigor, tras un esbozo ao temple fixo unha serie de estudos parciais ao pastel e, despois, ao natural. O cadro foi vendido en 1847 a M. Wilson, que o instala no seu castelo de Brie, o que provocou unha grave deterioración do cadro, e unha difícil restauración.

Notas
-----

1. ↑  Sérullaz 1989, p. 50
2. ↑  Sérullaz 2007, p. 5.
3. ↑  Sérullaz 1989, p. 50 ; Sérullaz & Doutriaux 1998, p. 17.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eugène Delacroix Modificar a ligazón no Wikidata*** |

### Bibliografía

* Sérullaz, Maurice (1989). Fayard, ed. *Biographie de Eugène Delacroix*. París. p. 476. ISBN 2213022631.
* Sérullaz, Arlette; Doutriaux (1998). Éditions Gallimard, Réunion des Musées Nationaux, ed. *Delacroix : « Une fête pour l'œil »*. *Arts*. Découvertes Gallimard. Liste des volumes de « Découvertes Gallimard » 2ª parte) (París). p. 347. ISBN 2-711-83698-3.

### Outros artigos

* A Liberdade guiando o pobo

|  |  |
| --- | --- |
| Control de autoridades | 
* Wd: Q33477
* WorldCat
* VIAF: 7389086
* AAG: 1513
* AGORHA: 62295
* BAV: ADV10167164
* Belvedere: 337
* BIBSYS: 90131998
* BLBNB: 000174533
* BNB: ID
* BNCHL: 000066054
* BNE: XX1121672
* BNF: 118991616
* BRE: 1945566
* Bridgeman: 377
* CANTIC: a10460470
* CERL: cnp00547163
* CiNii: DA01087999
* DeutscheBio: 118524461
* Discogs: 1868978
* EBID: ID
* Europeana: ID
* FAST: 40340
* FNA: ID
* GEC: 0021817
* GND: 118524461
* ICCU: CFIV052170
* IMDb: nm5706499
* Isidore: delacroix\_eugene\_peintre\_du\_modele
* ISNI: 0000 0001 2098 8878
* KulturNav: ID
* LAC: 0053F3348
* LCCN: n79086855
* Léonore: [LH//695/18 18]
* MusicBrainz: ID
* NDL: 00465474
* NKC: jn19981000628
* NLA: 35034640
* NLG: 67538
* NNDB: 000022399
* NPG: mp62492
* NTA: 068690746
* OBP: ID
* OL: OL65145A
* openMLOL: 29524
* Persée: 246096
* Pinakothek: eugene-delacroix
* PTBNP: 39424
* RKD: 21569
* SAAM: 1183
* SELIBR: 183616
* SNAC: w6zs2x28
* SUDOC: 026818345
* Treccani: eugene-delacroix
* ULAN: 500115509
* WikiTree: Delacroix-32

 |